Nafarroako Parlamentuko Lehendakaritzako, Berdintasuneko, Funtzio Publikoko eta Barneko Batzordeak, 2020ko azaroaren 4an egindako bileran, honako erabaki hau onetsi zuen: “Erabakia. Horren bidez, Espainiako Gobernua premiatzen da albait lasterren egin ditzan beharrezkoak diren kontratazioak eta plantilla-handitzeak, administrazio zentralarekiko izapideetako atzerapen larriak eta itxarote-zerrendak onbideratzeko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Espainiako Gobernua premiatzen du albait lasterren egin ditzan egin beharreko kontratazioak eta plantilla-handitzeak, Administrazio zentralean egin beharreko funtsezko izapideak egitean –esaterako, erretiro-pentsioak izapidetzean, langabezia-prestazioak aitortzean edo nortasun agiria berritzean– herritarrek pairatzen dituzten atzerapen eta itxarote-zerrenda larriak konpontzeko”.

Iruñean, 2020ko azaroaren 5ean

Lehendakaria: Unai Hualde Iglesias